## Endring siden forrige versjon

Lagt til bivirkninger på mor og dosetabell for behandling av barnet med Narcanti. Lagt til noen nye referanser.

## Hensikt

Sikre at personalet er kjent med effekten og bivirkningene av opioider ved svangerskap og fødsel.

## Målgruppe

Leger og jordmødre på kvinneklinikken.

## Fremgangsmåte

### Generelt

* Systemiske opioider har dårlig effekt på fødselssmerter, gir mest sedasjon og lite analgesi, og bivirkningsfrekvensen er høy.
* Opioider under fødsel eller som sovedose skal alltid ordineres av lege.
* Bivirkninger hos den nyfødte: respirasjonsdepresjon, nedsatt/forsinket sugerefleks.
* Bivirkninger hos den fødende: kvalme, oppkast, sedasjon
* Opioider bør kun ved sjeldne tilfeller brukes på indikasjon fødselssmerter, eks der det er kontraindisert med epidural.
* Morfinhydrochlorid (Morfin®) 10 mg/ml kan brukes som ”sovedose” sammen med promethazinhydroclorid (Phenergan® ) i latensfasen når det er ønskelig med sedativ effekt.
* Petidin® har lang halveringstid (18-24 timer) hos barnet og bør ikke brukes.
* Morfinhydrochlorid (Morfin®) har mindre bivirkninger hos barnet enn Petidin.
* Phenergan® (promethazinhydroclorid) er et antihistamin med lett sedativ effekt.

Antidot

Antidot mot opioider er naloxonhydroclorid (Narcanti®) (Nalaxone®). Anbefalt dosering 0,1 mg naloxonhydrochlorid/ kg kroppsvekt.

Om barnet er påvirket av opioider kan Narcanti® gis etter følgende dosering s.c eller i.m.

**Vekt Narcanti®** (0,4 mg/ml)

1 kg 0,25 ml

2 kg 0,50 ml

3 kg 0,75 ml

4 kg 1,0 ml

Indikasjon og dosering

* Latensfase: ”sovedose”: Morfin® 10 mg i.m. og Phenergan® 25 mg i.m. eller per os. Sovedose kan gis til den gravide som er sliten og det er ønskelig å sove/slappe av.
* Morfin® kan erstattes med Ketorax® 5 mg.
* Smertelindring: Morfin® 10 mg i.m. maks 2 ganger under fødselen, minimum 3 timers intervall.

Kontraindikasjon

* Prematuritet.
* Misfarget fostervann.
* Avvikende/patologisk CTG.

Dokumentér i elektronisk kurve og Partus

#### Referanser

|  |  |
| --- | --- |
|   |   |

|  |
| --- |
|  [Veileder i fødselshjelp. Norsk gynekologisk forening](https://www.legeforeningen.no/foreningsledd/fagmed/norsk-gynekologisk-forening/veiledere/veileder-i-fodselshjelp/) |
|  [Felleskatalogen](http://www.felleskatalogen.no/) |

#### Vedlegg

|  |  |
| --- | --- |
|   |   |

#### Andre kilder/litteraturliste

1. [NRR\_Guidelines\_2021\_Basal\_HLR\_til\_barn.pdf](https://nrr.org/images/nedlasting/pdf/NRR_Guidelines_2021_Basal_HLR_til_barn.pdf)
2. [Parenteral opioids for maternal pain management in labour - PubMed (nih.gov)](https://pubmed.ncbi.nlm.nih.gov/29870574/)
3. [Women's experiences of pharmacological and non-pharmacological pain relief methods for labour and childbirth: a qualitative systematic review - PubMed (nih.gov)](https://pubmed.ncbi.nlm.nih.gov/31146759/)

**Slutt på Prosedyre**